Samkvæmt uppfærðum lista Financial Times yfir besta EMBA námið ( e. executive MBA ) á árinu 2019 eru það nemendur franska viðskiptaháskólans HEC í París sem fá bestu EMBA-prófgráðuna í ár . Skólinn hoppar upp sex sæti milli ára , aðallega vegna betri útkomu í mælingum á þróun starfsferils og starfsmöguleikum hjá útskrifuðum nemendum skólans . Að öðru leyti eru litlar hreyfingar á fyrstu fimm sætunum á listanum en þar sitja áfram EMBA-Global Asia , sem er skóli á vegum Columbia Businsess School , Háskóli Hong Kong og London Business School og Ceibs Global EMBA . Síðastliðin fimm ár hefur nemdendum í hefðbundnu MBA námi í Bandaríkjunum fækkað á hverju ári , að því er kemur fram í gögnum frá Graduate Management Admission Council sem hefur umsjón með inntökuprófum fyrir viðskiptaháskóla þar vestra . Svokallað EMBA nám ( e. executive MBA ) er sniðað að þörfum þeirra sem hafa nú þegar starfsferil að baki í viðskiptum og krefst ekki að fólk stundi fullt nám heldur geti það stundað skólann samhliða vinnu . Ólíkt hefðbundnu MBA námi þá eykst ásóknin í EMBA jafnt og þétt . Það er EMBA nám Kellogg Business School í Bandaríkjunum og HKUST í Kína sem státar sig að útskrifa hæstlaunuðu EMBA nemendurna en meðalárslaun útskrifaðra nemenda úr samstarfi skólanna tveggja eru 513 þúsund dollarar eða 63 milljónir króna . Listi Financial Times yfir þá 10 skólana sem bjóða upp á besta EMBA námið er eftirfarandi 1 . HEC Paris í Frakklandi . 2 . Kellogg / HKUST Business School í Bandaríkjunum og Hong Kong . 3 . Trium : HEC Paris / LSE / NYU : Stern í Frakklandi , Bretlandi , Bandaríkjunum og Kína . 4 . EMBA-Global Asia : Columbia / HKU / LBS í Bandaríkjunum , Kína og Bretlandi . 5 . Ceibs í Kína , Sviss og Ghana . 6 . EMBA-Global : Columbia / LBS í Bandaríkjunum og Bretlandi . 7 . Washington University : Olin í Bandaríkjunum og Kína . 8 . London Business School í Bretlandi og Sameinuðu Arabísku furstadæmunum . 9 . Tsinghua University / Insead í Kína , Singapore , Frakklandi og Abu Dhabi . 10 . University of Oxford : Saïd í Bretlandi .